Abaïe d'Valloères

L' Abaïe d' Valloères ch'est eune fondation cistérchienne du XIIe sièke située dins l' conmune d'Argoule (Sonme). Histoère Fondation In 1138, Guy II d'Pontiu signa aveuc chés moènes éd echl ordre éd Citeaux l' fondation d' leu sectième abaïe. Chés moènes y vienne'te à Valloères dins l' vallée del Eutie in 1158. érconstruction Pindint chés djerres d' Chint Ans et pi éd Trinte Ans, l'abaïe souffre granmint des opérations militoères. Au XVIIe sièke y n'in réstoait éq des ruines. L'abaïe est érconstruite vers 1730. In 1738 l'abaciale du XIIIe sièke est érconstruite. début in 1741 aveuc chés plans éd echl arkitécte Raoul Coignard. L' décorachon intérieure est foait pèr ech éstchulpteu eutrichien Simon Pfaff de Pfaffenhoffen ech férronnié d’art Jean-Baptiste Veyren. L'nouvèle église est sacrée in 1756. In 1790 l' abaïe dvient bien national. Grâce ach catelin d’Argoule chés batimints is n's'ront poin détruits. In 1817 l' abaïe est cédée à la confrérie laïque d'chés Basiliens, pis in 1880 à la Société éd Saint-Vincent-de-Paul, qui in foait un orphelinat. Ale est mise in vinte in 1906 suite à chés loés dsu chés congrégations, Ale est clachée monumint historique l' meume innée, pis délaichée. Pindint l' Prumière Djérre mondiale ale dvient un hôpital militoère berche. In 1922 Thérèse Papillon, une jeune infirmière y foait un prévintorium pou chés infants. Achteure, l' Abaïe est propriété d'ène achochouchon fondée in 1922. Galerie fotos Buker dseur l'foto pou l'vir in grand Notes pi référinches Marie-Claire Alain, marraine éd l' abaïe et pi éd l'orgue, vient régulièremint juer del musique lo. Vir itou Gardins d' Valloères Loyens intarnètes tourisme del Baie d'Sonme tourisme del Sonme: Valloères achochénison d'chés cousses éd Valloères L'abaïe trinsformée in hôpital militoère berche